open-index/open-wikipedia-markdown huggingface dataset:
SKS 56. ekspedīcija

**SKS 56. ekspedīcija** (*Экспедиция МКС-56*; *Expedition 56* jeb *ISS-56*) bija Krievijas, ASV un Vācijas kosmonautu pastāvīgā ekspedīcija Starptautiskajā kosmosa stacijā (SKS) no 2018. gada jūnija līdz 2018. gada oktobrim.

## Apkalpe

## Iziešanas atklātā kosmosā

## Stacijas orbītas paaugstināšanas manevri

## Ārējās saites
* 56. ekspedīcija NASA mājas lapā  
* 55./56. ekspedīcija Energija mājas lapā  
* 56./57. ekspedīcija Energija mājas lapā
Dižciltīgie

thumbnail|Glezna, kurā attēlota Prūsijas, Polijas un Dānijas karaļu satikšanās
**Dižciltīgie** ir sabiedrības šķira, pie kuras pieder no senām un ievērojamām dzimtām cēlušies cilvēki, kas parasti sabiedrībā ieņēma īpašu stāvokli. Nereti dižciltīgie veidoja augstāko, privileģēto valdošās šķiras slāni un bija daļa no aristokrātijas.

## Skatīt arī
* Muižniecība

## Ārējās saites
Adams Navalka

**Adams Navalka** (; dzimis  Krakovā, Polijā) ir poļu futbola treneris un bijušais futbolists, spēlējis pussarga pozīcijā, bijis Polijas futbola izlases dalībnieks. No 2013. līdz 2018. gadam bija Polijas izlases galvenais treneris.

## Karjera
Lielāko daļu spēlētāja karjeras aizvadīja klubā Krakovas "Wisła". 1978. gada rudenī Navalku sāka vajāt traumas, kas liedza turpmāk pilnvērtīgi aizvadīt profesionālo karjeru. Futbolista karjeru noslēdza ASV pusprofesionālā komandā *Polish-American Eagles*. 	

Polijas izlasē debitēja  draudzības spēlē pret Ungāriju un jau savā pirmajā spēlē guva vārtus. Izlases sastāvā piedalījās 1978. gada FIFA Pasaules kausa finālturnīrā. Pēdējo spēli izlases rindās aizvadīja 1980. gada jūlijā pret Kolumbiju. Kopumā izlases rindās nospēlēja 34 spēles un guva vienus vārtus.

Trenera karjeru sāka 1996. gadā Polijas trešās līgas komandā Kšešovices "Świt". 1998. gadā uzsāka darbu Krakovas "Wisła", vairākas reizes nonākot arī galvenā trenera amatā. Karjeras turpinājumā pildīja galvenā trenera pienākumus arī citos Polijas klubos.

2013. gada oktobrī kļuva par Polijas izlases galveno treneri. Navalkas vadībā Polija sasniedza ceturtdaļfinālu 2016. gada Eiropas čempionātā. 2018. gada FIFA Pasaules kausa finālturnīrā izlase nespēja izkļūt no grupas un pēc turnīra Navalka atkāpās no amata. 

## Atsauces

## Ārējās saites
Oskars Ramiress

**Oskars Antonio Ramiress Ernandess** (; dzimis ) ir Kostarikas futbola treneris un bijušais futbolists, spēlējis pussarga pozīcijā, bijis Kostarikas futbola izlases dalībnieks. Kopš 2025. gada ir Kostarikas komandas Alajuelense treneris.

## Futbolista karjera
Oskara Ramiresa klubu karjera pārsvarā bija saistīta ar diviem titulētākajiem Kostarikas klubiem *[[L.D. Alajuelense|Alajuelense]]* un *[[Deportivo Saprissa|Saprissa]]*. Pārstāvot šos klubus, viņš astoņas reizes kļuva par Kostarikas čempionu un trīs reizes par CONCACAF Čempionu kausa uzvarētāju. Neilgu laiku spēlēja arī *[[A.D. Belén|Belén]]*, bet spēlētāja karjeru noslēdza 2000. gadā klubā *[[A.D. Guanacasteca|Guanacasteca]]*. 

Kostarikas izlasē debitēja 1985. gada februārī draudzības spēlē pret Salvadoru. Izlases sastāvā piedalījies 1990. gada FIFA Pasaules kausa finālturnīrā. Spēlējis arī 1991. gada CONCACAF Zelta kausā un 1997. gada ''Copa América''. Pēdējo spēli izlasē aizvadīja 1997. gada augustā Pasaules kausa kvalifikācijā pret Salvadoru. Kopumā izlases rindās nospēlējis 75 spēles un guvis 6 vārtus.
 
## Trenera karjera
Trenera karjeru sāka 2002. gadā klubā *Belén*. Vēlāk strādāja kā trenera asistents *[[Deportivo Saprissa|Saprissa]]* un Kostarikas izlasē.  

2010. gadā kļuva par *[[L.D. Alajuelense|Alajuelense]]* galveno treneri. 2013. gada sākumā amatu atstāja, bet pēc pusgada tajā atgriezās. Ar šo klubu piecas reizes izcīnīja Kostarikas čempiona titulu.

2015. gada augustā kļuva par Paulo Vančopes asistentu Kostarikas izlasē, bet pēc nedēļas Vančope atkāpās un Ramiress tika iecelts par izlases galveno treneri. 

## Atsauces

## Ārējās saites
2018. gada Latvijas kauss futbolā

**2018. gada [[Latvijas kauss futbolā]]** sākās 26. maijā.

## Turnīrs

### Izslēgšanas spēļu koks
Pirms katras kārtas notiek izloze. Šis koks nebija zināms turnīra izspēles sākumā, nebija zināms, kuras komandas tiksies savā starpā pēc kārtējās kārtas izspēles.

### Pirmais posms
Izloze-15. maijā

### Otrā posma pirmā kārta
Izloze — 5. jūnijs

### Otrā posma otrā kārta

### Trešais posms
Trešajā posmā iesaistās Virslīgas klubi.

### Ceturtdaļfināls
Ceturtdaļfināla izloze notika 11. jūlijā. Ceturto gadu pēc kārtas ceturtdaļfinālā ir Kurzemes derbijs, kurā tiekas Liepājas un Ventspils komandas.

### Pusfināli
Pusfināla pāru izloze notika 9. augustā.

### Fināls

----

----

----

----

## Ārējās saites

* http://www.lff.lv/
* http://online.lff.lv/ 
* https://web.archive.org/web/20180606103436/http://online.lff.lv/kauss/
Sams Morsi

**Sams Morsi** (; dzimis ) ir Ēģiptes futbolists, pussargs, Ēģiptes futbola izlases dalībnieks. Kopš 2026. gada spēlē Anglijas čempionāta kluba *[[Bristol City FC|Bristol City]]* sastāvā.

## Ārējās saites
Ramadāns Sobhī

**Ramadāns Sobhī Ahmeds** (; dzimis ) ir Ēģiptes futbolists, uzbrucējs, Ēģiptes futbola izlases dalībnieks. Kopš 2020. gada spēlē Ēģiptes kluba ''Pyramids'' sastāvā.

## Sasniegumi
**Al Ahly**

* Ēģiptes futbola Premjerlīga: 2013—14, 2015—16, 2018—19, 2019—20
* Ēģiptes Superkauss: 2014, 2015, 2018
* CAF Konfederāciju kauss: 2014

## Ārējās saites
Rietumu konference (NHL)

**Rietumu konference** (, ) ir viena no divām Nacionālās hokeja līgas konferencēm. Tā tika dibināta . kad NHL komandas sadalījās divās konferencēs un četrās divīzijās.

## Divīzijas
Mali impērija

**Mali impērija**, arī **Mandena** vai **Mandena Kurufaba**, bija valsts Rietumāfrikā no aptuveni 1230. gada līdz 1670. gadam. Valsti izveidoja Sundiata Keita, kas vēlāk, it īpaši valdnieka Musas Keitas valdīšanas laikā, bija ļoti bagāta. Impērijā cilvēki savā starpā runāja galvenokārt mandenu valodās. Tā bija visu laiku lielākā impērija Rietumāfrikā, un tai bija liela ietekme uz Rietumāfrikas kultūru, paražām, likumiem. Lielākā daļa informācijas par šo impēriju nāk no 14. gadsimta arābu vēsturnieka Ibn Haldūna, berberu ceļotāja Ibn Batūtas un 16. gadsimta berberu diplomāta Leo Afrikāņa darbiem. Vēl nozīmīgs informācijas avots ir mandinku mutvārdu ceļā nodotā informācija.

Mūsdienās Mali impērijas teritorijā atrodas šādas valstis: Mali, Mauritānija, Senegāla, Gambija, Gvineja, Gvineja-Bisava, Kotdivuāra un Nigēra.

## Skatīt arī

* Mansa Musa

## Ārējās saites
Sins Thejons

**Sins Thejons** (; dzimis ) ir Dienvidkorejas futbola treneris un bijušais futbolists, spēlējis pussarga pozīcijā, bijis Dienvidkorejas futbola izlases dalībnieks. No 2020. gada līdz 2025. gadam bija Indonēzijas futbola izlases galvenais treneris.

## Futbolista karjera
Gandrīz visu karjeru pārstāvēja *[[Seongnam FC]]*. Tā sastāvā sešas reizes kļuva par Dienvidkorejas čempionu un deviņas reizes tika iekļauts sezonas simboliskajā izlasē. 2005. gadā pārgāja uz Austrālijas vienību *[[Brisbane Roar FC|Queensland Roar]]*, tomēr tajā aizvadīja tikai vienu spēli un bija spiests beigt karjeru traumas dēļ.

Spēlējis dažādu vecumu Dienvidkorejas jauniešu izlasēs.  debitēja Dienvidkorejas nacionālajā izlasē spēlē pret AAE izlasi. Pirmos vārtus izlases labā guva  pret Izraēlu. Piedalījies 1996. gada Āzijas kausā, kurā tika līdz ceturtdaļfinālam. Kopumā izlases rindās aizvadījis 23 spēles un guvis 3 vārtrus.

## Trenera karjera
Trenera darbu uzsāka drīz spēlētāja karjeras beigām, kļūstot par *Queensland Roar* trenera asistentu. 2009. gadā atgriezās *[[Seongnam FC]]* un kļuva par kluba galveno treneri. 2010. gadā ar šo komandu uzvarēja AFC Čempionu līgā.

2014. gadā sāka darbu ar Dienvidkorejas futbola izlasi. Sākotnēji tika iecelts par galvenā trenera pienākumu izpildītāju, taču nevienu spēli šajā amatā neaizvadīja un pēc Uli Štīlikes apstiprināšanas galvenā trenera amatā kļuva par viņa asistentu. No 2015. līdz 2016. gadam strādāja ar Dienvidkorejas olimpisko izlasi, vēlāk bija arī U20 izlases treneris.

2017. gada jūlijā pēc Štīlikes atlaišanas kļuva par Dienvidkorejas izlases galveno treneri. Sina vadībā izlase kvalificējās 2018. gada FIFA Pasaules kausa finālturnīram. Tajā komanda piekāpās Zviedrijai un Meksikai, bet pēdējā grupu turnīra spēlē pārsteidzoši uzvarēja Vācijas izlasi. Ieņemot trešo vietu grupā, izlase izslēgšanas spēlēm nekvalificējās, un pēc finālturnīra Sins atstāja galvenā trenera amatu. 2019. gada nogalē Sins tika apstiprināts par Indonēzijas izlases galveno treneri. Viņa vadībā komanda kvalificējās 2023. gada Āzijas kausam, finālturnīrā iekļūstot pēc 16 gadu pārtraukuma. Tomēr 2025. gada 6. janvārī Indonēzijas futbola asociācija viņu atlaida no ieņemamā amata, lai ieceltu amatā Eiropas treneri, kurš var netraucēti sazināties ar naturalizētajiem izlases spēlētājiem.

## Atsauces

## Ārējās saites
SC Heerenveen

***SC Heerenveen*** ir  dibināts Nīderlandes futbola klubs no Hērenvēnas, kurš pašlaik spēlē Nīderlandes futbola Goda divīzijā jeb *[[Eredivisie]]*. Mājas spēles aizvada Abes Lenstra stadionā.

## Sasniegumi
* ***[[Eredivisie]]***
** Otrā vieta (1): 1999—2000
* **[[Nīderlandes kauss futbolā]]**
** Čempioni (1): 2008—2009

## Ārējās saites

*
Embūtes iela (Rīga)

**Embūtes iela** ir iela Rīgā, Kurzemes rajonā, vēsturiskajā Iļģuciemā, Dzirciema apkaimē. Embūtes iela sākas krustojumā ar Buļļu ielu un Dzegužu ielu (savienojums nav iespējams autotransportam) un beidzas krustojumā ar Viļņas ielu. Līkumotā Embūtes iela daļēji iet paralēli vēlāk izbūvētajai, taisnajai Dzegužu ielai un ir arī tās turpinājums. Kopējais ielas garums ir 400 metri un tā klāta ar asfalta un grants segumu.

Embūtes ielā pārsvarā ir savrupmāju apbūve. Daļā Embūtes ielas ir saglabājusies vēsturiskā Iļģuciema koka apbūve. Vienīgā sabiedriskā celtne ir Svētā Jāzepa katoļu baznīca (Embūtes ielā 14), kas sākotnēji arī bijusi dzīvojamā ēka. Līdzās ielai atrodas Dzegužkalna estrāde.

Vidusdaļā Embūtes iela ir ap Dzegužkalnu izveidotā parka ziemeļrietumu robeža.

Iela nosaukta Embūtes — ciema Dienvidkurzemes novadā — vārdā.

## Ielu savienojumi
Embūtes iela ir savienota ar šādām ielām:
* Buļļu iela (savienojums nav iespējams autotransportam)
* Dzegužu iela
* Viļņas iela

## Skatīt arī
* Dzirciems
* Iļģuciems

## Atsauces
Priekšpilsēta

[thumbnail|235px|[Sanhosē (Kalifornija)|Sanhosē priekšpilsēta]]
**Priekšpilsēta** ir pilsētas ārējā daļa, tālākā daļa no pilsētas centra. Lielām pilsētām nereti var būt vairākas priekšpilsētas. Priekšpilsēta var būt arī **piepilsēta**, kas ir pilsētas tipa apdzīvota vieta kādas lielākas pilsētas tuvumā. Piepilsētas kopā ar lielāko, centrālo pilsētu veido aglomerāciju. Nereti cilvēki, kas dzīvo priekšpilsētās, strādā pilsētas centrā.

## Skatīt arī
* Pavadoņpilsēta
Ektors Kupers

**Ektors Rauls Kupers** (; dzimis ) ir argentīniešu futbola treneris un bijušais futbolists.

Futbolista karjeras laikā pārstāvēja tikai Argentīnas klubus, lielāko daļu karjeras aizvadīja *[[Ferro Carril Oeste]]* komandā, spēlējis aizsarga pozīcijā, bijis Argentīnas izlases dalībnieks.

## Trenera karjera
Trenera karjeru uzsāka 1993. gadā Argentīnas klubā *[[Club Atlético Huracán|Huracán]]*, kurā pirms pusotra gada bija beidzis spēlēt. No 1995. līdz 1997. gadam vadīja citu Argentīnas klubu *[[Club Atlético Lanús|Lanús]]*, pēc tam pārcēlās uz Eiropu, sākot strādāt ar Spānijas klubu *[[RCD Mallorca|Mallorca]]*. Jau savā pirmajā sezonā aizveda to līdz Spānijas Karaļa kausa finālam, kurā piekāpās *[[FC Barcelona|Barcelona]]*. Nākamajā sezonā sasniedza UEFA Kausu ieguvēju kausa finālu. Tajā pašā sezonā izcīnīja 3. vietu *[[La Liga]]*, iegūstot ceļazīmi uz UEFA Čempionu līgu.

1999. gadā sāka trenēt citu Spānijas klubu *[[Valencia CF|Valencia]]*, ar ko divreiz sasniedza UEFA Čempionu līgas finālu, taču abas reizes zaudēja. No 2001. līdz 2003. gadam bija Itālijas A sērijas kluba Milānas "Internazionale" galvenais treneris. 2004. gadā atgriezās *Mallorca*. Karjeras turpinājumā vadīja klubus Seviljas "Real Betis" un *[[Parma F.C.|Parma]]*.

2008. gada augustā kļuva par Gruzijas futbola izlases galveno treneri, taču nostrādāja šajā amatā tikai nedaudz ilgāk par gadu. Vēlāk strādāja ar klubiem Grieķijā, Spānijā, Turcijā un Apvienotajos Arābu Emirātos.

 tika apstiprināts par Ēģiptes futbola izlases galveno treneri un palīdzēja komandai izcīnīt 2. vietu 2017. gada Āfrikas Nāciju kausā, kā arī kvalificēties 2018. gada FIFA Pasaules kausa finālturnīram. Kupers tika atzīts par 2017. gada Āfrikas Futbola konfederācijas gada labāko treneri. Pēc Pasaules kausa finālturnīra, kurā Ēģipte neizkļuva no grupas, Kupers amatu atstāja.

2018. gada augustā kļuva par Uzbekistānas izlases galveno treneri. Karjeras turpinājumā vadījis arī Kongo DR un Sīrijas futbola izlases.

## Sasniegumi

### Trenera karjera
**Lanús**

* Copa CONMEBOL: 1996

**Mallorca**

* Spānijas Superkauss: 1998

**Valencia**

* Spānijas Superkauss: 1999

**Individuālie sasniegumi**

* La Liga gada labākais treneris: 1999
* CAF gada labākais treneris: 2017

## Atsauces

## Ārējās saites
Bengāļi

**Bengāļi** (বাঙালি জাতি, *Bāṅāli jāti*) ir indoāriešu tauta, kura apdzīvo Bengāliju, kas mūsdienās ir sadalīta starp Bangladešu, Indijas Rietumbengāles, Tripuras un Asamas štatiem un Pakistānu. Runā bengāļu valodā, kā arī urdu (Pakistānā un Indijā) Pasaulē ir aptuveni 250—300 miljoni bengāļu, tādējādi tie ir trešā lielākā tauta aiz haņiem un arābiem.

Bangladešā dominējošā reliģija ir islāms (~70% no kopēja skaita), lielākā daļa iedzīvotāju ir sunnīti, taču ir arī šiītu kopienas. Tradicionāli Rietumbengāles bengaļi ir hinduisti (~28% no kopēja skaita). Kristiešu kopienas ir nelielas (~1%). 

## Izcelsme
Mūsdienu bengāļu senči daļēji ir indoāriešu ciltis, kas senatnē iebruka Indijā no ziemeļrietumiem. Pēc tam indoārijieši sajaucās ar vietējiem iedzīvotājiem. Vecākie Indijas iedzīvotāji, visticamāk, bija dravidi jeb mundi. 

Gadsimtu gaitā Bengāle ir bijusi daļa no dažādām impērijām un dinastijām. 18. gadsimtā Bengāle bija viena no pirmajām Indijas teritorijām, kas nonāca Britu Austrumindijas kompānijas un vēlāk Britu impērijas kontrolē.

19. gadsimtā Bengālē sākās kultūras un intelektuālā atdzimšana, kas pazīstama kā Bengālijas renesanse.

Pēc Indijas sadalīšanas bengāļu vēsture attīstījās divējādi: Rietumbengāle palika Indijas sastāvā, bet Austrumbengālija (tagadējā Bangladeša) cīnījās par savu neatkarību no Pakistānas un 1971. gadā kļuva par neatkarīgu valsti.

## Ārējās saites
Melnā grāmata

**Melnā grāmata** latviešu mitoloģijā ir burvju grāmata ar baltiem burtiem uz melna papīra, kuru lasot noteiktu uzdevumu veikšanai no aizsaules var izsaukt mirušos. Katrai lietai melnajā grāmatā esot īpaša nodaļa, kas attiecīgā darba paveikšanai jāizlasa. Lai garus aizsauktu atpakaļ, jālasa kāda cita grāmatas nodaļa vai esošā nodaļa jālasa ačgārni. Saglabājušies tautas nostāsti par gadījumiem, kad melno grāmatu izmantojis kāds nezinātājs, kurš miroņus pēc tam vairs nav varējis aizsaukt projām, piemēram, puisis, kurš, saimniekam nezinot, ar melno grāmatu izsaucis miroņus zelta nešanai, tomēr nespēdams tos aizsaukt projām, bijis spiests saukt palīgā saimnieku. Citos nostāstos grāmatā nesaprotamos vārdus lasījuši zelta racēji vai to aizsaukšanai prom miroņiem, piemēram, likts salasīt linsēklas vai vīt virves no smiltīm.

Melnās grāmatas radās Viduslaikos Eiropā ebreju kabalistiskās maģijas ietekmē, un caur Hamburgu un citām Vācijas pilsētām nokļuva arī Livonijā. Par melno grāmatu uzskatīja aizliegto 7. Mozus grāmatu vai arī 27. Mozus grāmatu, kurā apgalvots, ka tas, kurš Velnam atdos 27 dvēseles, dabūšot aprakto naudu. Pārdaugavas Livonijas hercogistē saglabājušās ziņas par kādu Pēteri, kurš 1594. gada 5. jūlijā par aizraušanos ar melnajām grāmatām padzīts no Rīgas, bet viņa īpašums publiski sadedzināts.

## Atsauces
Zilā govs (mitoloģija)

**Zilā govs** () jeb **jūras govs** (*mie’r ni’emõd*) lībiešu un pārējo Baltijas somu mitoloģijā ir zilganpelēka, govij līdzīga būtne bez ragiem un ar lielu tesmeni. Tās dzīvojušas jūrā, bet klusā un miglainā laikā pa vienai vai vairākām no jūras reizēm iznākušas un ganījušās piekrastē, ēdot jūrmalas zāli, ko parastās govis neēdot. Jūras vai ezera krastā zilās govis reizēm ganījušas tā sauktās jūras meitas, ko rietumlībieši dēvējuši arī par Māras meitām, bet zilās govis attiecīgi par **Māras govīm** (*māŗi ni’emõd*). Tomēr zilās govis varējušas arī parādīties bez ganiem.

Ja zilajām govīm pietuvojoties cilvēki, tās nobīstoties un parasti iebēgot atpakaļ jūra vai izgaistot, aiz sevis atstājot zilus dūmus. Jūras meitas vai jūras māte zilās govis reizēm cilvēkiem uzdāvinājušas, taču ja cilvēki jūras govis ņēmuši bez atļaujas, tās atriebjoties. No mītiskajām zilajām govīm esot cēlusies Latvijas zilā govs.

## Atsauces
Optiskais printeris

thumb|200px|35 mm optiskais printeris
**Optiskais printeris** jeb **kinokopēšanas aparāts** ir ierīce, kas sastāv no viena vai vairākiem kinoprojektoriem, kas mehāniski saistīti ar kinokameru. Ar optiskā printera palīdzību filmu veidotāji iegūst oriģinālās filmas kopijas. Optisko printeri izmanto veco filmu materiālu kopēšanai un atjaunošanai, kā arī, lai veidotu specefektus. Ar tā palīdzību var arī veidot filmu kopijas kinonomas vajadzībām.

## Vēsture
Pirmie, ļoti vienkārši optiskie printeri tika uzbūvēti 1920. gadu sākumā. Astoņdesmito gadu beigās optiskos efektus sāka aizstāt digitālās kompozīcijas. Deviņdesmito gadu vidū datorgrafikas iespējas ļāva to, kas bija iespējams ar optiskajiem printeriem, veikt ērtāk un labāk, un šodien uzskata, ka optiskā kopēšana ir novecojusi. Filmu skaneri un ierakstītāji (rekorderi) ļauj filmu apstrādi un specefektu veidošanu pilnībā veikt ar datora palīdzību.  

Šodien optiskā kopēšana lielākoties tiek izmantota kā eksperimentālo filmu veidotāju māksliniecisks rīks izglītojošiem nolūkiem vai fotoķīmiskai (nevis digitālajai) filmu restaurācijai.

## Kopēšana filmu atjaunošanas nolūkos
thumb|right|200 px|Kinokopēšanas aparāta principiālā shēma
Skrāpējumi un putekļu atstātās skrambas, kas rodas, kinolenti  pārāk cieši pārtinot, dažādi plankumi ir bieži sastopama problēma, ar ko saskaras, atjaunojot filmas. Lielākā daļa šo skrāpējumu rodas kinolentes aizmugurējā pusē tās caurspīdīgajā pamatnē, nevis emulsijā, kurā faktiski atrodas attēls. Kopēšanas procesā gaisma iet caur filmas pamatni, un jebkuri skrāpējumi vai nobrāzumi uz tās lauž gaismas starus, veidojot uz kopijas gaišus vai tumšus (atkarībā no tā, vai tiek kopēts no oriģinālās filmas pozitīva vai negatīva) plankumus.           

Ja šos skrāpējumus un nobrāzumus pie kopēšanas nevar novērst, tas atstāj nevēlamu iespaidu uz restaurācijas darbu kvalitāti. Šo problēmu risina, vai nu palielinot nebojāto filmas daļu, vai izmantojot t.s. "slapjos vārtus" (*wet gate*), filmai virzoties caur speciālu šķidrumu, kas novērš gaismas laušanu, līdz ar to defekti kopijā neatspoguļojas. Cita metode ir difūzijas filtra ievietošana starp gaismas avotu un filmu. Taču ar šo paņēmienu nevar novērst dziļus skrāpējumus, tāpēc tas ir mazāk efektīvs kā "slapjo vārtu" metode. 

## Atsauces
Vadātājs

**Vadātājs** ir ļaunais gars, kas maldina cilvēkus, novirza tos uz nepareiza ceļa, jo īpaši pa mežiem. Reizēm vadātājus saista ar Velnu vai veļiem, tomēr lielākoties tie darbojas kā atsevišķas un patstāvīgas mitoloģiskas būtnes.

## Atsauces
Rokenrola slavas zāle

**Rokenrola slavas zāle** () ir slavas zāle, kas veltīta rokenrola vislabāk zināmo, ietekmīgāko mākslinieku, producentu un citu ar to saistīto personu piemiņai. Slavas zāle pašlaik atrodas Ēri ezera krastā Klīvlendā, Ohaio, ASV. To  dibināja *[[Atlantic Records]]* dibinātājs Ahmets Erteguns. 1986. gadā Klīvlenda tika izvēlēta par slavas zāles pastāvīgās atrašanās vietu. Kompleksa arhitekts ir Bei Juimins. "Izpildītāju" kategorijā kopumā uzņemti vairāk nekā 320 mākslinieku.

## Slavas zāles dalībnieki
Mākslinieki tiek uzņemti Rokenrola slavas zālē ikgadējā uzņemšanas ceremonijā. Gadu gaitā lielākā daļa ceremoniju ir notikušas Waldorf-Astoria viesnīcā Ņujorkā. Tomēr 1993. gada 12. janvārī ceremonija notika Losandželosā un tur atkal notika 2013. gadā. 1997. gada 6. maijā, aptuveni pusotru gadu pēc Rokenrola slavas zāles un muzeja atklāšanas, ceremonija notika Klīvlendā. Tā atgriezās Klīvlendā 2009. gadā un vēlreiz 2012. gadā. Pašreizējie plāni paredz, ka ceremonija Klīvlendā notiks ik pēc trim gadiem.

Parasti katru gadu iecelto skaits svārstās no apmēram pusduča līdz ducim. Gandrīz visi dzīvie uzņemtie ir apmeklējuši ceremonijas, un viņiem Slavas zāles balvu pasniedz mākslinieks, kuru ietekmēja šī nominanta radītā mūzika. Ceremonijās, kas ietver arī daudzus muzikālus priekšnesumus, uzstājas gan prezentācijas vadītājs, gan klātesošais nominants. Līdz 2021. gada februārim ir 338 uzņemtie mākslinieki.

Pirmajā slavas zālē uzņemto grupā, kas tika uzņemta 1986. gada 23. janvārī, bija Elviss Preslijs, Džeimss Brauns, Litls Ričards, Fats Domino, Rejs Čārlzs, Čaks Berijs Sems Kuks, The Everly Brothers, Badijs Holijs un Džerijs Lī Lūiss. Roberts Džonsons, Džimijs Rodžerss un Džimijs Jansijs tika uzņemti kā agrīnās ietekmes veidotāji, Džons Hemonds saņēma balvu par mūža ieguldījumu, bet Alans Frīds un Sems Filipss tika uzņemti kā neizpildītāji.

## Atsauces

## Ārējās saites

*
Musa Vagū

**Musa Vagū** (; dzimis ) ir Senegālas futbolists, aizsargs, Senegālas futbola izlases dalībnieks. Kopš 2024. gada spēlē Grieķijas Superlīgas komandā *[[Panserraikos F.C.|Panserraikos]]*.

## Sasniegumi
**Barcelona**

* Spānijas La Liga: 2018—19
**PAOK**

* Grieķijas kauss: 2020-21

## Ārējās saites
Diafra Sako

**Diafra Sako** (; dzimis ) ir bijušais Senegālas futbolists, uzbrucējs, Senegālas futbola izlases dalībnieks.

## Sasniegumi
**Metz**

* Francijas 2. līga: 2013–14

**Individuālie sasniegumi**

* Francijas 2. līgas gada labākais spēlētājs: 2013–14

## Ārējās saites
Traktāts

**Traktāts** ir rakstu darbs, kurā formāli un sistemātiski aprakstīts darba temats. Vārds radies no latīņu valodas vārda *tractatus*, kas, savukārt, ir darbības vārda *tractō* divdabis un nozīmē - aprakstīts, padarīts, izpildīts.

Samērā pazīstams traktāta piemērs ir 1921. gadā izdotais Ludviga Vitgenšteina darbs "Tractatus Logico-Philosophicus".

## Atsauces
Deniss Zakarija

**Deniss Zakarija** (; dzimis ) ir Šveices futbolists, pussargs, Šveices futbola izlases dalībnieks. Kopš 2023. gada spēlē Francijas 1. līgas komandā ''AS Monaco''.

## Ārējās saites
Ismails Sārs

**Ismails Sārs** (; dzimis ) ir Senegālas futbolists, pussargs, Senegālas futbola izlases dalībnieks. Kopš 2024. gada spēlē Anglijas Premjerlīgas komandā *[[Crystal Palace FC|Crystal Palace]]*.

## Sasniegumi
**Rennes**

* Coupe de France: 2018—19

**Crystal Palace FC**
* FA kauss: 2024–25
* FA Community Shield: 2025
**Senegāla**

* Āfrikas Nāciju kauss: 2021, 2025

## Atsauces

## Ārējās saites
REBIR

**REBIR** (oficiālais nosaukums **Rēzeknes speciālās ekonomiskās zonas akciju sabiedrība REBIR**) ir Latvijas uzņēmums, būvniecības elektroinstrumentu ražotājs. Tā ražotne un administrācija atrodas Rēzeknē, Rēzeknes speciālajā ekonomiskajā zonā.

## Vēsture
1967. gada 26. oktobrī Latvijas PSR Ministru Padome pieņēma lēmumu Rēzeknē izveidot elektrisko būvinstrumentu rūpnīcu. **«Rēzeknes elektrobūvinstrumentu rūpnīca»** tika celta pilsētas jaunajā rūpnieciskajā Ziemeļu rajonā.
Rūpnīcas pirmo kārtu komisija pieņēma 1970. gada 31. decembrī. Pirmā rūpnieciskā elektroinstrumentu partija tika izlaista 1971. gada 10. decembrī.
Rūpnīcas celtniecība pabeigta 1973. gada 1. janvārī.
1986. gada tika izveidots smalkzāģīšu iecirknis.

1991. gada 8. oktobrī rūpnīca registrēta par valsts uzņēmumu **«Valsts Rēzeknes elektrisko būvinstrumentu rūpnīca REBIR»**.
1992. gadā uzcelts plastmasu pārstrādes cehs.
1994. gada 21. oktobrī REBIR pārreģistrēts par akciju sabiedrību.

2008. gadā REBIR lielu daļu ražošanas pārcēla uz Ķīnu.

## Ārējās saites
* REBIR
Fragaria daltoniana

***Fragaria daltoniana*** ir savvaļas zemeņu suga, kas aug Himalajos. Auglim nav ne laba garša, ne vērtība tautsaimniecībā.

## Ārējās saites
Keita Baldē

**Keita Baldē** (; dzimis ) ir Senegālas futbolists, uzbrucējs, Senegālas futbola izlases dalībnieks. Kopš 2025. gada spēlē Itālijas A sērijas komandā *[[AC Monza|Monza]]*.

Senegālas izlasē debitēja  pret Nigēru. Izlases sastāvā piedalījies 2018. gada FIFA Pasaules kausa finālturnīrā.

## Sasniegumi
**Senegāla**

* Āfrikas Nāciju kauss: 2021

## Ārējās saites
Aija Poča

**Aija Poča** (dzimusi , Rīgā) ir latviešu ekonomiste un politiķe (partijas Latvijas Ceļš biedre, bijusi partijas valdes locekle), bijusi ievēlēta vairākos Saeimas sasaukumos un Rīgas pašvaldībā, kā arī bijusi valsts ieņēmumu valsts ministre vairāku premjerministru valdībās. 
## Dzīvesgājums
Dzimusi 1948. gadā Rīgā, 1966. gadā absolvēja mācības Rīgas 3. vidusskolā, pēc tam studēja Latvijas Valsts universitātes Ekonomikas fakultātē, kur 1971. gadā ieguva ekonomistes/matemātiķes specialitāti.

Pēc aktīvās politiskās karjeras beigām bija Valsts nekustamo īpašumu aģentūras padomes priekšsēdētāja, Aināra Šlesera (LPP) politiskā padomniece, kā arī bijusi Parex bankas padomē pirms tās nacionalizācijas un sekojošās finanšu krīzes. Līdz 2016. gadam strādājusi VAS “Latvijas dzelzceļš” par projektu daļas vadītāju.
Vēlāk strādāja VAS “Latvijas dzelzceļš”.

### Politiskā darbība
1993. gadā 5. Saeimas vēlēšanās Aiju Poču ievēlēja par 5. Saeimas deputāti no partijas Latvijas Ceļš saraksta, tāpat arī ievēlēta nākamajās Saeimas vēlēšanās 1995. gadā un 7. Saeimas vēlēšanās 1998. gadā.

1995. gada jūnijā kļuva par Latvijas valsts ieņēmumu valsts ministri, Māra Gaiļa ministru kabinetā pārstāvot partiju Latvijas Ceļš, un šo ministres amatu viņa saglabāja arī nākamajās valdībās līdz šī amata likvidēšanai 1999. gadā.

Pēc atgriešanās Saeimā no 1999. līdz 2001. gadam bija 7. Saeimas Budžeta un finansu (nodokļu) komisijas priekšsēdētāja, darbojās arī Revīzijas komisijā.

2001. gada Rīgas Domes vēlēšanās Aija Poča kandidēja kā "Latvijas Ceļa" saraksta līdere un tika ievēlēta pašvaldībā, darbojās domes prezidijā.
Aija Poča bija deputāta kandidāte arī 8. Saeimas vēlēšanās 2002. gadā, tomēr "Latvijas Ceļš" nepārvarēja 5% barjeru un parlamentā neiekļuva. Nākamajās, 9. Saeimas vēlēšanās 2006. gadā Aija Poča kandidēja no Latvijas Pirmās partijas un Latvijas Ceļa (LPP/LC) vēlēšanu apvienības saraksta, kas vēlēšanās ieguva 10 mandātus, tomēr Aija Poča netika ievēlēta. 2010. gadā 10. Saeimas vēlēšanās LPP/LC startēja kopā ar Tautas partiju izveidotajā politiskajā apvienībā Par Labu Latviju!, bet Aija Poča tajās vairs nekandidēja.
Neveiksmīgi kandidēja 2005. un 2009. gada pašvaldību vēlēšanās.

### Personīgā dzīve
Aija Poča ir precējusies, viņai ir divi dēli. Vīrs *Dr.habil.oec.* Remigijs Počs ir RTU profesors.

## Atsauces
Alūksnes ielu uzskaitījums

**Alūksnes pilsētas ielu uzskaitījumā** iekļautas Alūksnes 127 ielas.

## Ielu uzskaitījums

* Akas iela
* Aldaru iela
* Alsviķu iela
* Annas iela
* Apes iela
* Augusta iela
* Ausekļa iela
* Avotu iela
* Baložu bulvāris
* Baznīcas iela
* Bērzu iela
* Blaumaņa iela
* Briežu iela
* Brīvības iela
* Brūža iela
* Cerību iela
* Cēsu iela
* Cielavu iela
* Cīruļu iela
* Darba iela
* Dārza iela
* Dīķa iela
* Dores iela
* Druvu iela
* Dzegužu iela
* Dzeņu iela
* Dzērvju iela
* Dzilnu iela
* Dzirnavu iela
* Eglaines iela
* Ezera iela
* Ezerkalna iela
* Ezermalas iela
* Fitinghofu iela
* Ganību iela
* Glika iela
* Gravu iela
* Gulbenes iela
* Gulbju iela
* Haralda iela
* Helēnas iela
* Ielejas iela
* Ievu iela
* Jāņkalna iela
* Jaundārzu iela
* Jaunozolu iela
* Kadiķu iela
* Kalna iela
* Kalnadruvu iela
* Kanaviņu iela
* Kārklu iela
* Kārļa iela
* Kastaņu iela
* Kolberģa iela
* Krišjāņa Barona iela
* Lāčplēša iela
* Lapsu iela
* Latgales iela
* Lauku iela
* Laurencenes iela
* Lazdu iela
* Lielā Ezera iela
* Liepu iela
* Loka iela
* Malienas iela
* Mālupes iela
* Margaritas iela
* Medņu iela
* Melleņkalna iela
* Melnuma iela
* Merķeļa iela
* Meža iela
* Mežinieku iela
* Mežkalna iela
* Miera iela
* Noliktavas iela
* Ojāra Vācieša iela
* Ošu iela
* Ozolu iela
* Parka iela
* Peldu iela
* Pētera Buka iela
* Pīlādžu iela
* Pils iela
* Pilsētas bulvāris
* Pilssalas iela
* Pļavas iela
* Priežu iela
* Pumpura iela
* Pūpolu iela
* Purva iela
* Raiņa bulvāris
* Rijukalna iela
* Rīgas iela
* Robežu iela
* Rožu iela
* Rubeņu iela
* Rūpniecības iela
* Siguldas iela
* Sīļu iela
* Skārņu iela
* Skolas iela
* Sloku iela
* Smilšu iela
* Stārķu iela
* Stirnu iela
* Strazdu iela
* Svīru iela
* Šķūņu iela
* Tālavas iela
* Tempļakalna iela
* Tilta iela
* Tirgotāju iela
* Torņa iela
* Torņkalna iela
* Uzvaras iela
* Valkas iela
* Vālodzes iela
* Vanagu iela
* Vārnu iela
* Vējakalna iela
* Vidus iela
* Viestura iela
* Vītolu iela
* Zemgales iela
* Ziedu iela
* Ziemeru iela

## Skatīt arī
* Alūksne

## Atsauces
Padomju Jaunatne

**"Padomju Jaunatne"** (no 1990. gada **"Latvijas Jaunatne"**) bija latviešu valodā iznākošs dienas laikraksts jauniešiem.

## Vēsture
Latvijas PSR laikā tika apgalvots, ka šī avīze ar nosaukumu "Jaunais Komunārs" iznākusi 1921.—1936. un 1940.—1941. gadā, tomēr vēl 1960. gados tas tika uzskatīts par citu preses izdevumu.
Otrā pasaules kara laikā 1944. gada 27. septembrī Latvijas Ļeņina Komunistiskās jaunatnes savienības Centrālā komiteja sāka izdot politisku, sabiedrisku un literāru laikrakstu ar nosaukumu "Padomju Jaunatne". 
Laikraksts bija komunistiskās idejas paudējs, tā uzdevumi bija padomju jaunatnes militāri patriotiskā audzināšana, komunistiskās sabiedrības cilvēka veidošana. Laikraksts ziņoja par jaunatnes dzīvi Latvijā un PSRS republikās, publicēja rakstus par sasniegumiem zinātnē un tehnikā, informēja par notikumiem mākslas pasaulē un sporta dzīvē. Laikrakstam kopš 1948. gada bija populārs satīrisks pielikums "Asā slota".

Latvijas neatkarības atjaunošanas laikā laikraksts atbalstīja Latvijas patstāvības idejas, no 1990. gada 3. janvāra līdz 1993. gada 30. decembrim to izdeva akciju sabiedrība "Latvijas Jaunatne" ar nosaukumu "Latvijas Jaunatne".

## Redaktori
* R. Blūms (1945—1952)
* K. Kaugurs (1953—1959)
* M. Kārkliņa (1960—1963)
* R. Treijs (1963—1965)
* V. Krustiņš (1965—1976)
* Ē. Papiņš (1976—1977)
* M. Zīle (1978—1987)
* A. Cīrulis (1987—1993)

## Apbalvojumi
* Komjaunatnes (LĻKJS) prēmija (1974)
* PSRS ordenis "Goda Zīme" (1981)

## Atsauces
Bentoss

thumb|210px|Bentosa paraugs palielinājumā
**Bentoss** ( (*bentos*) — 'dziļums') ir organismu kopums, kas dzīvo ūdenstilpju gruntī vai uz grunts, kā arī uz zemūdens priekšmetiem. Bentisko dzīvnieku kopumu sauc par zoobentosu, bet bentisko augu kopumu par fitobentosu. Pēc izmēriem bentosa organismus iedala trīs grupās: makrobentoss — organismi, kuru lielums pārsniedz 2 mm, mezobentoss — organismi, kuru lielums ir no 0,1 līdz 2 mm un mikrobentoss ar izmēriem zem 0,1 mm. Pēc saskares ar pamatni izšķir piecas grupas:
# lielie piestiprinājušies organismi (epifauna, epiflora),
# sīkie piestiprinājušies organismi (perifitons),
# urbējdzīvnieki (izurbj klintis, koka pāļus un laivas),
# racējdzīvnieki (infauna, ierokas mīkstā gruntī: tārpi, kukaiņu kāpuri, gliemji),
# uz grunts un tās tiešā tuvumā mītošie dzīvnieki (onfauna: adatādaiņi, vēžveidīgie, kukaiņu kāpuri, tārpi).
Triju pēdējo grupu dzīvniekiem ir liela nozīme bentofāgu barībā. Pēc bentosa biomasas tiek spriests par ūdenstilpes produktivitāti, ko izsaka g/m2 vai kg/ha. Bentosu pārtikā lieto arī cilvēki (piemēram, aļģes, austeres, krabjus, dažas bentosa zivis).

## Atsauces
Pārtikas rūpniecība

[thumb|250px|Viens no Latvijas pārtikas rūpniecības uzņēmumiem — [Dobeles dzirnavnieks|"Dobeles dzirnavnieks"]]
**Pārtikas rūpniecība** ir apstrādes rūpniecības nozare, kas ražo gatavus pārtikas produktus vai to pusfabrikātus. Pārtikas rūpniecība ir cieši saistīta ar lauksaimniecību kā izejvielu avotu, kā arī tirdzniecību. Svarīgākās pārtikas rūpniecības nozares ir gaļas rūpniecība, zivju rūpniecība, augļu un dārzeņu apstrādes rūpniecība, piena rūpniecība, maizes rūpniecība, cukura rūpniecība, dzīvnieku barības rūpniecība un citas. Pie pārtikas rūpniecības pieder arī alkoholisko dzērienu un spirta ražošana, kā arī tējas un kafijas pārstrāde.

Pārtikas rūpniecība ir lielākā Latvijas apstrādes rūpniecības nozare. Pārtikas preces sastāda apmēram trešo daļu no Latvijas rūpniecības produkcijas. Ap 75 % Latvijas pārtikas rūpniecības produkcijas tiek patērēti uz vietas, bet pārējo eksportē. 2017. gadā pēc apgrozījuma lielākie pārtikas ražotāji Latvijā bija Dobeles dzirnavnieks, Rīgas Piena kombināts, Latvijas balzams un *[[Orkla Confectionery & Snacks Latvija]]*.

## Atsauces

## Ārējās saites
Latvijas Jaunatne

**"Latvijas Jaunatne"** bija Latvijas Sarkanā Krusta Jaunatnes izdevums. Laikraksta formāts bija piemērots skolu jaunatnei un iznāca 1 reizi mēnesī, izņemot jūliju un augustu, sākot gada izdevumu numerāciju no septembra. Laikraksts bija izplatīs vairāk nekā 1000 skolās Latvijā, biedriem, abonentiem Latvijā un ārzemēs. Žurnāla birojs atradās Rīgā, Skolas ielā 1.

## Saturs
Laikrakstā bija publicēti stāsti, ceļojumu un piedzīvojumu apraksti no Latvijas un ārzemju literatūras, pasakas, dzejas, populārzinātniski raksti par jaunizgudrojumiem dažādās nozarēs, fotogrāfijas, zīmējumi, kā arī izklaidējošie materiāli. Bija publicēta Latvijas Sarkanā Krusta Jaunatnes hronika, darbības pārskati un cits.

## Redaktori
* Aleksandrs Dauge (1927—?)
* Pauls Gailītis (1937—1940)

## Atsauces
Izraēla Eirovīzijas dziesmu konkursā

**[[Izraēla]] [[Eirovīzijas dziesmu konkurss|Eirovīzijas dziesmu konkursā]]** ir piedalījusies 47 reizes, no kurām finālos ir piedalījusies 40 reizes, debitējot 1973. gada konkursā, kad to pārstāvēja dziedātāja *[[Ilanit]]*, iegūstot 4. vietu.

Kopš 2004. gada konkursā tika ieviesti pusfināli, Izraēla nav kvalificējusies finālam 6 reizes. Izraēla konkursā ir uzvarējusi 4 reizes: 1978. gada konkursā ar Izharu Koenu un *[[Alphabeta]]* un dziesmu *[[A-Ba-Ni-Bi]]*, 1979. gada konkursā ar Gali Atari un *[[Milk and Honey]]* un dziesmu *[[Hallelujah (dziesma)|Hallelujah]]*, 1998. gada konkursā ar *[[Dana International]]* un dziesmu *[[Diva]]*, kā arī 2018. gada konkursā ar *[[Neta Barzila|Netta]]* un dziesmu *[[Toy]]*.

## Izraēlas pārstāvji Eirovīzijā
:  *Uzvarētāji*
:  *Otrā vieta*
:  *Trešā vieta*
:  *Pēdējā vieta*
:  *Nekvalificējās finālam*

## Konkursi Izraēlā

## Ārējās saites
EBU lapa
Desetīna

**Desetīna** (; ) bija zemes laukuma mērvienība Krievijas impērijā līdz 1918. gada 14. septembrim, kad šo mērvienību pārstāja lietot jaunajos mērījumos (kopš 1927. gada to nelietoja vispār). Viena desetīna bija 1,0925 hektāri.

Latvijas teritorijā mērvienība tika lietota līdz 1924. gadam, kad tika ieviesta metriskā sistēma.

## Ārējās saites
Nikolass Ročs

**Nikolass Ročs** (; dzimis ) ir bijušais Īrijas šosejas riteņbraucējs. Ročs divkārt uzvarējis Īrijas čempionātā grupas braucienā, kā arī divos *[[Vuelta a España]]* posmos (2013. un 2015. gadā). Trīs reizes pārstāvējis Īriju Olimpisko spēļu grupas braucienā. Tāpat divas reizes finišējis *Vuelta a España* kopvērtējuma pirmajā desmitniekā.

2021. gada septembrī noslēdza profesionāļa karjeru.

## Sasniegumi lielajās tūrēs

Piezīme: IZST — izstājās

## Privātā dzīve
Nikolasa Roča tēvs ir panākumiem bagātais riteņbraucējs Stīvens Ročs, bet viņa brālēns ir Denjels Mārtins. Vēl vairāki radinieki ir bijuši profesionāli riteņbraucēji.

## Atsauces

## Ārējās saites
Kārlis Gustavs Frēlihs

**Kārlis Gustavs Frēlihs** (, 1637—1714) bija vācu izcelsmes Zviedrijas armijas virsnieks. Rīgas gubernators (1700—1706), Zviedru Vidzemes ģenerālgubernators (1702—1706).

## Dzīvesgājums
Dzimis 1637. gadā Zviedrijas armijas virsnieka Hansa Kristofera Frēliha (1602-1658) un viņa sievas Elizabetes, dzimušas fon Plesenas, ģimenē. 1676. gadā kļuva par Zviedrijas armijas pulkvežleitnantu, 1678. gadā par pulkvedi, 1693. gadā par ģenerālmajoru un Vesternorlandes, Jemtlandes un Herjedālenes vietvaldi.

Jaunais Zviedrijas karalis Kārlis XII 1698. gadā viņu iecēla par Helsingas pulka komandieri un pēc Lielā Ziemeļu kara sākuma 1700. gada 12. martā par Rīgas gubernatoru, paaugstināja par ģenerālleitnantu un piešķīra barona titulu.

No 1702. gada 18. aprīļa  līdz viņš pildīja arī Zviedru Vidzemes ģenerālgubernatora pienākumus un Krievijas karaspēka iebrukuma laikā 1704. gadā viņu paaugstināja par infantērijas ģenerāli un Rīgas garnizona komandieri.

1706. gada 17. janvārī sakarā ar neveiksmīgu naudas reformas mēģinājumu viņu atcēla no ģenerālgubernatora amata, līdz Rīgas aplenkuma sākumam viņš atstāja Vidzemi un atgriezās Zviedrijā, kur mira 1714. gadā.

## Literatūra
* August Wilhelm Hupel. Historisch-Nachrichten von den chronologisch-biographische liefländischen Generalgouverneuren, Gouverneuren Statthaltern und des zu Riga Schlosses zur Königl. schwedischen Regierungszeit. " Nordische Miscellaneen " St. 18-19, Rīga: Hartknoch 1789, p. 514-515

## Atsauces
Berts van Marveiks

**Lambertuss van Marveiks** (; dzimis ) ir nīderlandiešu futbola treneris un bijušais futbolists, spēlējis pussarga pozīcijā.

## Futbolista karjera
Spēlētāja karjeru sāka dzimtās pilsētas Deventeras klubā *[[Go Ahead Eagles]]*. 1975. gadā pārgāja uz *[[AZ Alkmaar]]*, bet 1978. gadā pievienojās *[[MVV Maastricht]]*, kurā aizvadīja astoņas sezonas. Pēc tam vienu sezonu nospēlēja *[[Fortuna Sittard]]*. Karjeru noslēdza 1988. gadā Beļģijas komandā *Assent*.

 aizvadīja savu vienīgo spēli Nīderlandes futbola izlasē, nospēlējot pirmo puslaiku draudzības spēlē pret Dienvidslāvijas izlasi.

## Trenera karjera
Trenera karjeru sāka 1998. gadā savā bijušajā klubā *Fortuna Sittard*. 1999. gadā sasniedza Nīderlandes kausa finālu. 2000. gadā kļuva par Roterdamas "Feyenoord" galveno treneri. 2002. gadā ar šo klubu izcīnīja UEFA kausu. 2004. gada jūlijā kļuva par Vācijas Bundeslīgas kluba Dortmundes "Borussia" galveno treneri. Tajā nostrādāja divas sezonas, pēc tam atgriezās *Feyenoord* un 2008. gadā izcīnīja Nīderlandes kausu. 

2008. gadā pārņēma Nīderlandes futbola izlases vadību un bija tās galvenais treneris četrus gadus. 2010. gada FIFA Pasaules kausā aizveda komandu līdz pat finālam, kurā piekāpās Spānijai. 2012. gada Eiropas čempionāts izvērtās neveiksmīgs — Nīderlandes izlase zaudēja visās trīs spēlēs grupu turnīrā un van Marveiks amatu atstāja.

2013. gada septembrī sāka strādāt par Vācijas kluba *[[Hamburger SV]]* galveno treneri, tomēr sezonu nepabeidza un 2014. gada februārī tika atbrīvots no amata.

No 2015. līdz 2017. gadam bija Saūda Arābijas futbola izlases galvenais treneris. Viņš palīdzēja izlasei kvalificēties 2018. gada FIFA Pasaules kausa finālturnīram, taču nespēja vienoties par līguma pagarināšanu un amatu atstāja.  tika iecelts par Austrālijas izlases galveno treneri. Pēc Pasaules kausa finālturnīra darbu ar Austrālijas izlasi neturpināja.

2019. gada martā kļuva par Apvienoto Arābu Emirātu izlases galveno treneri.

## Atsauces

## Ārējās saites
Toy

***Toy*** ir Izraēlas dziedātājas *[[Neta Barzila|Netta]]* izpildītā dziesma, ar kuru viņa piedalījās 2018. gada Eirovīzijas dziesmu konkursā. Dziesmu ir sarakstījuši Dorons Medalijs un Stavs Begers, kas arī bija producents dziesmai. *Toy* tika izdota  kopā ar mūzikas video, ko režisējusi Kerena Hočma. Dziesma tika publicēta vienu dienu pirms tās oficiālās izdošanas datuma.

Dziesma uzvarēja 2018. gada Eirovīzijas dziesmu konkursā ar 529 punktiem. Tā bija Izraēlas ceturtā uzvara (iepriekš 1978., 1979. un 1998. gada konkursos).

 dziesma kļuva par visskatītāko videoklipu Eirovīzijas dziesmu konkursa Youtube kanālā ar 58 miljoniem skatījumu.

## Atsauces
Leipcigas Universitāte

**Leipcigas Universitāte** () ir sabiedriski finansēta universitāte Leipcigā, Vācijā. Tā ir viena no vecākajām universitātēm pasaulē un otra vecākā universitāte Vācijā (pēc pastāvēšanas ilguma). Universitāti  dibināja Saksijas kūrfirsts Frīdrihs I un viņa brālis Meisenes markgrāfs Vilhelms II. Sākumā universitāte sastāvēja no četrām fakultātēm. Kopš dibināšanas Leipcigas Universitāte pastāvējusi bez pārtraukumiem vairāk nekā 600 gadus.

Leipcigas Universitātē mācījušies vai strādājuši daudzi slaveni zinātnieki, ar to saistīti deviņi Nobela prēmijas laureāti. Leipcigas Universitātes absolventu skaitā ir Gotfrīds Leibnics, Johans Volfgangs fon Gēte, Leopolds fon Ranke, Frīdrihs Nīče, Roberts Šūmanis, Rihards Vāgners, Tiho Brahe, Georgs Agrikola, Angela Merkele.

## Atsauces

## Ārējās saites

* Universitātes mājaslapa
Henriks Oto Albedils

**Henriks Oto Albedils** (, 1666—1738) bija fon Albedilu dzimtas pārstāvis, vācbaltu izcelsmes Zviedrijas armijas virsnieks. Kopš 1709. gada pildīja Zviedru Vidzemes ģenerālgubernatora vietnieka pienākumus, bet 1719. gadā tika iecelts par galveno pienākumu izpildītāju.

## Dzīvesgājums

### Ģimene
Dzimis 1666. gada 13. augustā. 

Par Henrika vecākiem pastāv divas versijas:

* Tēvs - Otto Albedils (Albedilu dzimta), māte - Anna Doroteja Ģertrūda von Rozena (Rozenu dzimta);
* Tēvs - Georgs Johans fon Albedils (vācu: *Georg Johann von Albedyll*), māte - Margarita Patkula fon Rozenbeka (vācu: *Margarethe Patkul von Rosenbeck*) (Patkulu dzimta). 

Viņa tēvam piederēja Stalbes muiža (vācu: *Stolben*) un Ageras muiža (vācu: *Haggers,* *Aggers*; igauņu: *Ageri*) Jarva-Madis pagastā (mūsdienu Igaunijas teritorijā).

Henriks apprecējās ar Elizabeti Annu fon Šviheltu (vācu: *Elisabeth Anna von Schwicheldt*) (Šviheltu dzimta), kuras tēvs bija Dīdrihs / Dītrihs fon Švihelts (vācu: *Diedrich / Dietrich von Schwicheldt / von Swickeld*) un māte - Anna Doroteja fon Krama (vācu: *Anna Dorothea von Kram*).

Henrika un Elizabetes laulībā piedzima 2 bērni:

* 1699. gadā - Frīdrihs Kristians fon Albedils (vācu: *Friedrich Christian von Albedyll*);
* 1702. gadā - Barbora Frederika fon Albedila (vācu: *Barbro Fredrika von Albedyll*).

### Profesionālās gaitas
1683. gadā Albedils sāka dienēt Rozena musketieru pulkā, vēlāk bija dažādu armiju virsnieks. Lielā Ziemeļu kara sākumā 1700. gadā bija Saksijas armijas ģenerālmajors, pēc zaudētajām kaujām Polijā 1702. gada maijā pārgāja Zviedrijas karaļa dienestā. Piedalījās Zviedrijas karaļa Kārļa XII karagājienā uz Krieviju (1707—1709), kur krita krievu gūstā.

Kopš 1709. gada pildīja Zviedru Vidzemes ģenerālgubernatora vietnieka pienākumus.

1712. gadā pie Štrālzundes krita dāņu gūstā, 1718. gadā kā ģenerālleitnants piedalījās Norvēģijas kampaņā. 1719. gada 26. augustā viņu iecēla par Zviedru Vidzemes ģenerālgubernatoru (Rīgas gubernatoru), lai gan pilsētu bija okupējis Krievijas karaspēks. 1720. gada 2. martā viņam piešķīra Zviedrijas brīvkunga (vācu: *Freiherr)* jeb barona (vācu: *Baron*) titulu , un tajā pašā gadā arī iecēla bruņinieka kārtā. 1720. gada 18. septembrī viņš pārtrauca dienestu Zviedrijas armijā un pārcēlās uz dzīvi Hamburgā. 1725. gadā viņu iecēla par Hamburgas virspavēlnieku.

Miris Hamburgā 1738. gada 8. janvārī.

## Literatūra
* August Wilhelm Hupel. Historisch-Nachrichten von den chronologisch-biographische liefländischen Generalgouverneuren, Gouverneuren Statthaltern und des zu Riga Schlosses zur Königl. schwedischen Regierungszeit. " Nordische Miscellaneen " St. 18-19, Rīga: Hartknoch 1789, p. 514-515

## Atsauces
Riga United FC

***Riga United FC*** ir futbola komanda, kas spēlē Latvijas futbola otrajā līgā (Vidzeme).

## Sastāvs

: *.*

## Ārējās saites
* https://web.archive.org/web/20180607092136/http://www.rigaunited.com/en/teams/first_team
Mets Niskanens

**Mets Niskanens** (; dzimis ) ir bijušais amerikāņu hokejists, aizsargs. Karjeras laikā aizvadījis 949 spēles dažādos Nacionālās hokeja līgas klubos. 2018. gadā kopā ar Vašingtonas "Capitals" izcīnījis Stenlija kausu.

## Spēlētāja karjera
Profesionāļa karjeru Niskanens sāka 2006.—07. gada sezonas otrajā pusē, kad aizvadīja 13 spēles Amerikas hokeja līgas vienības Aiovas "Stars" rindās. 2007.—08. gada sezonā aizsargs debitēja NHL kluba Dalasas "Stars" rindās, jau pirmajā sezonā nostiprinoties komandas sastāvā. "Stars" rindās Niskanens aizvadīja trīsarpus sezonas, līdz 2011. gada februārī tika aizmainīts uz Pitsburgas "Penguins". 2013.—14. gada sezonā "Penguins" sastāvā atzīmējās ar 46 rezultativitātes punktiem, kas ir līdz šim rezultatīvākā sezona Niskanena NHL karjerā.

2014. gada 1. jūlijā aizsargs noslēdza vairāk kā 40 miljonus ASV dolāru vērtu septiņu gadu līgumu ar Vašingtonas "Capitals". 2018. gadā kopā ar "Capitals" izcīnīja Stenlija kausu. 2019. gada vasarā Niskanens tika aizmainīts uz Filadelfijas "Flyers", tās rindās aizvadot nākamo sezonu. 2020. gada oktobra sākumā paziņoja par karjeras beigšanu.

ASV hokeja izlases rindās spēlējis 2009. gada Pasaules čempionātā, kā arī 2016. gada Pasaules kausa izcīņā.

## Ārējās saites
FC St. Pauli

***Fußball-Club St Pauli von 1910 e.V.*** jeb ***FC St. Pauli*** ir Vācijas futbola klubs no Hamburgas. Dibināts . Pašlaik spēlē Bundeslīgā. Mājas spēles aizvada *[[Millerntor-Stadion]]*.

## Līdzjutēji
St. Pauli, neskatoties uz lielu panākumu trūkumu tā vēsturē, tikmēr ir milzīga fanu armija. Komandas fanu kustība sāka pastiprināties pagājušā gadsimta astoņdesmitajos gados. Šobrīd komandas spēļu apmeklētība nepārtraukti pieaug, klubs iegūst fanu kustības mugurkaulu - galvenokārt Hamburgas ostas rajona iedzīvotāji, kur klubs aizvada mājas spēles. Kamēr galēji labējie noskaņojumi iekļūst futbola fanu kustībās visā Eiropā, St. Pauli līdzjutēji atklāti pozicionē sevi kā antifašistus un antirasistus. Tajā pašā laikā komandas tribīnēs bieži parādās karogi ar “Jautrā Rodžera” attēlu, kas laika gaitā kļuvis par kluba neoficiālo simbolu, un komanda izmanto iesauku “Pirāti”.

## Sasniegumi
* **[[Vācijas futbola 2. Bundeslīga|2. Bundeslīga]]**
** Čempioni (1): 1976–77 (Ziemeļu divīzijā), 2023–24
** Otrā vieta (3): 1987–88, 1994–95, 2009–10

## Komandas sastāvs
**.

## Atsauces

## Ārējās saites

*
Toms Vilsons

**Toms Vilsons** (; dzimis ) ir kanādiešu hokejists, labās malas uzbrucējs. Pašlaik (2026) spēlē Nacionālās hokeja līgas kluba Vašingtonas "Capitals" sastāvā.

## Spēlētāja karjera
Pēc vairākām Ontārio hokeja līgā aizvadītām sezonām, profesionāļa karjeru Vilsons uzsāka 2013. gada maijā, kad izslēgšanas kārtā aizvadīja trīs spēles NHL kluba Vašingtonas "Capitals" rindās. Ar "Capitals" uzbrucējs līgumu bija parakstījis iepriekšējā vasarā, pēc tam, kad komanda viņu ar augsto 16. numuru izvēlējās NHL draftā. 2013.—14. gada sezonu uzbrucējs jau pilnībā aizvadīja "Capitals" sastāvā. 2017.—18. gada sezonā Vilsons bieži tika iespēlēts vienā maiņā ar komandas kapteini Aleksandru Ovečkinu un sasniedza līdz šim NHL karjerā augstāko rezultativitāti, sezonu noslēdzot ar 35 punktiem. 2018. gadā kopā ar "Capitals" izcīnīja Stenlija kausu.

## Ārējās saites
I Sinu

**I Sinu** (, dzimis ) ir Dienvidkorejas futbolists, pussargs, Dienvidkorejas futbola izlases dalībnieks. Kopš 2024. gada spēlē Dienvidkorejas kluba *[[Jeonbuk Hyundai Motors]]* sastāvā.

## Ārējās saites
Hvans Hijčhans

**Hvans Hijčhans** (, dzimis ) ir Dienvidkorejas futbolists, uzbrucējs, Dienvidkorejas futbola izlases dalībnieks. Kopš 2022. gada spēlē Anglijas Premjerlīgas kluba *[[Wolverhampton Wanderers]]* sastāvā.

## Sasniegumi
**Salzburg**

* Austrijas Bundeslīga: 2015—16, 2016—17, 2017—18, 2019—20
* Austrijas kauss: 2015—16, 2016—17, 2019—20

## Ārējās saites
Irvings Losano

**Irvings Losano** (; dzimis ) ir Meksikas futbolists, pussargs, Meksikas futbola izlases dalībnieks. Kopš 2025. gada spēlē ASV augstākās līgas komandā *[[San Diego FC]]*.

## Sasniegumi
**Pachuca**

* Liga MX: 2016
* CONCACAF Čempionu līga: 2016—17

**PSV Eindhoven**

* Eredivisie: 2017—18

**Napoli**

* Itālijas A sērija:2022—2023
* Coppa Italia: 2019—20

## Ārējās saites
Programmēšana pāros

thumb|Divi kolēģi programmējot pārī
**Programmēšana pāros** ir spējās izstrādes paņēmiens, kurā divi programmētāji kopīgi strādā pie vienas darbstacijas. Viens, *vadītājs*, raksta kodu, kamēr otrs, *novērotājs* vai *navigators*, pārskata katru koda rindu, tās tapšanas brīdī. Pēc īsa laika intervāla programmētāji mainās lomām.

Koda apskates laikā novērotājs ņem vērā arī plašāku skatījumu uz kodu, piedāvājot idejas par uzlabojumiem un iespējamām nākotnes problēmām. Tas ļauj vadītājam veltīt visu uzmanību konkrētajam darba uzdevumam, izmantojot novērotāju kā drošības tīklu un ceļvedi.

## Atsauces